**Izziņa ar saņemtajiem komentāriem par ES fondu 2021.–2027.gada plānošanas perioda Uzraudzības komitejas rakstiskajā procedūrā izskatāmajiem Vides aizsardzības un reģionālās attīstības ministrijas 6.1.1.8.pasākuma “Pašvaldību un reģionu speciālistu prasmju paaugstināšana klimatneitrālas ekonomikas un sociālekonomisko seku saistībā ar klimata pārmaiņām mazināšanas jautājumos” materiāliem**

|  |  |  |  |  |
| --- | --- | --- | --- | --- |
| **Nr.** | **Materiālu esošā redakcija** | **AK dalībnieka komentārs** | **AI viedoklis** | **Gala redakcija** |
|  | **1** | **2** | **3** | **3** |
| **Par projektu iesniegumu vērtēšanas kritērijiem** |
|  | **Vispārīgi** | **Finanšu ministrija (KAKD)**Ievērojot to, ka TAP (23-TA-954) ir aktualizēts 6.1.1.8.pasākuma atbalsta saņēmēju loks, proti, pasākuma ietvaros tiek paredzēts sniegt atbalstu arī pašvaldību kapitālsabiedrībām un to, ka pašvaldību kapitālsabiedrības var nodarboties arī ar saimnieciskām darbībām, t.i., piedāvāt preces un pakalpojumus tirgū, lūdzam kritērijus papildināt ar jaunu specifisko atbilstības kritēriju, kas paredzētu pārbaudīt pašvaldību kapitālsabiedrības, ka projekta ietvaros paredzētais atbalsts joprojām ir uzskatāms par atbalstu ar saimniecisko darbību nesaistītam projektam. Atbilstošu kritērija vērtēšanas skaidrojumu lūdzam ietvert metodikā. | **Panākta vienošanās saskaņošanas laikā (18.07.2023)**Skaidrojam, ka 6.1.1.8. pasākuma ietvaros projekta iesniedzējs un atbalsta saņēmējs ir Vides aizsardzības un reģionālās attīstības ministrija, un, vērtējot iesniegto projekta iesniegumu, vēl nebūs zināmi tie pašvaldību un reģionu speciālisti, kuriem pasākuma ietvaros tiks pilnveidotas zināšanas un prasmes klimatneitrālas ekonomikas un ar klimata pārmaiņām saistīto sociālekonomisko seku mazināšanas jautājumos. Savukārt Ministru kabineta noteikumu projekta 7. punkts saskaņošanas ietvaros TAP portālā (TA lietas Nr. [23-TA-954](https://tapportals.mk.gov.lv/legal_acts/d014c4a8-dd4c-4d0b-8174-51617ad92f04)) tika papildināts par pasākuma mērķa grupu, kā mērķa grupu norādot arī pašvaldību kapitālsabiedrību, kas veic pašvaldības deleģēto pārvaldes uzdevumu izpildi, speciālistus. Skaidrojam, ka, lai sasniegtu pasākuma mērķi, tā ietvaros arī pašvaldību kapitālsabiedrību, kas veic pašvaldības deleģēto pārvaldes uzdevumu izpildi, speciālistiem var tikt pilnveidotas zināšanas un prasmes klimatneitrālas ekonomikas un ar klimata pārmaiņām saistīto sociālekonomisko seku mazināšanas jautājumos. Pasākuma ietvaros pašvaldību kapitālsabiedrībām noteiktie pienākumi izriet no tām noteiktajām valsts pārvaldes funkcijām, kuras ir nesaimnieciska rakstura (piemēram, pašvaldību kapitālsabiedrībām plānotais atbalsts nebūs piemērojams sabiedrisko pakalpojumu sniegšanai) un nekvalificēsies kā komercdarbības atbalsts.Ņemot vērā iepriekš minēto, nav nepieciešamspapildināt kritērijus ar jaunu specifisko atbilstības kritēriju. | MK noteikumu anotācija tiks papildināta ar sekojošu skaidrojumu:Pasākuma mērķa grupa ir noteikumu projekta 5. punktā minēto reģionu un to pašvaldību speciālisti, tai skaitā pašvaldību kapitālsabiedrību, kas veic pašvaldības deleģēto pārvaldes uzdevumu izpildi, speciālisti. Pasākuma ietvaros pašvaldību kapitālsabiedrībām noteiktie pienākumi izriet no tām noteiktajām valsts pārvaldes funkcijām, kuras ir nesaimnieciska rakstura (piemēram, pašvaldību kapitālsabiedrībām plānotais atbalsts nebūs piemērojams sabiedrisko pakalpojumu sniegšanai) un nekvalificēsies kā komercdarbības atbalsts. |